Valtioneuvoston päätös eräiden Pohjois-Pirkkalan kunnan Hyhkyn kylään ja Messukylän kunnan Otavallan kylään kuuluvien tilojen siirtämisestä Ylöjärven kuntaan kuuluviksi
Suomen asetuskokoelma 42/1926.

Valtioneuvoston päätös

eräiden Pohjois-Pirkkalan kunnan Hyhkyn kylään ja Messukylän

kunnan Otavallan kylään kuuluvien tilojen siirtämisestä

Ylöjärven kuntaan kuuluviksi.

Annettu Helsingissä, 28 päivänä tammikuuta 1926.

___

  Valtioneuvosto on siitä tehdystä anomuksesta päättänyt, että Pohjois-Pirkkalan kunnan Hylkyn kylään kuuluvt tilat Rantanen R. N:o 454, Nenänmaa R. N:o 455, Hyhynsarka R. N:o 556, Kiviniemi R. N:o 514 ja Lepokorpi R. N:o 515 sekä Messukylän kunnan Otavallan kylään kuuluva Lahdenpohjan tila R. N:o 13 siirretään

kirkollisessa suhteessa Ylöjärven seurakuntaan niin pian kuin se voi tapahtua Pohjois-Pirkkalan ja Messukylän seurakuntain toukokuun 22 päivänä 1925 virassa olleen vakinaisen papiston, heidän oikeudenomistajainsa ja eräissä tapauksissa kirkollisviraston leski- ja orpokassan oikeuksia palkansaantiin loukkaamatta ja ehdolla, ettei mikään kirkollisen omaisuuden jako tule siirron johdosta kysymykseen,

hallinnollisessa suhteessa Messukylän kunnan Otavallan kylään kuuluva Lahdenpohjan tila R. N:o 13 Kangasalan, Messukylän ja Aitolahden pitäjien nimismiespiiristä Pohjois-Pirkkalan, Etelä-Pirkkalan ja Ylöärven pitäjien nimismiespiiriin,

oikeudellisessa suhteessa Lahdenpohjan tila R. N:o 13 Kangasalan, Messukylän ja Aitolahden pitäjien käräjäkunnasta Pirkkalan tuomiokuntaa Pohjois-Pirkkalan, Etelä-Pirkkalan ja Ylöjärven pitäjien käräjäkuntaan samaa tuomiokuntaa ja

kameraalisessa suhteessa Pohjois-Pirkkalan ja Messukylän kunnista Ylöjärven kuntaan, mutta että siirto hallinnollisessa, oikeudellisessa ja kameraalisessa suhteessa pannaan toimeen vasta sen jälkeen, kun siirto kirkollisessa suhteessa on tapahtunut.

Samalla on valtioneuvosto määrännyt, että Hämeen läänin maaherran on, sittenkun kirkollinen siirto on toimitettu, siitä ilmoitettava valtioneuvostolle sen ajankohdan määräämistä varten, jolloin siirtäminen hallinnollisessa, oikeudellisessa ja kameraalisessa suhteessa on toteutettava.

Helsingissä, 28 päivänä tammikuuta 1926.

Valtiovrainministeri Kyösti Järvinen.

Esittelijäneuvos Oskar Silén.

</div>

Huomautukset

Kuntajaon muutokset 1926
Seurakuntajaon muutokset 1926